Courtauld Institute of Art

Courtauld Institute of Art ofte kalt bare «the Cortauld» er et engelsk frittstående kunsthistorisk institutt under University of London. Det driver blant annet et forskningslaboratorium for undersøkelser av maleriers skapelsesprosesser og provenienser og av om det dreier seg om ekte arbeider eller forfalskninger. Der drives også opplæring for kunstkonservatorer og -restauratører.
Til instituttet hører også Courtauld Gallery, en samling av malerier fra fransk impresjonisme og postimpresjonisme. Samlingen var en del av donasjonene fra Samuel Courtauld fra starten av. Senere testamentariske gaver og donasjoner har ført til at samlingen per 2014 består av over 530 malerier som spenner over de fleste kunstepokene, mere enn 26 000 tegninger og grafiske arbeider samt samlinger av skulpturer og andre kunstgjenstander.
Både instituttet og galleriet befinner seg i Somerset House på the Strand i London som tidligere huset  The Royal Academy. Opprinnelig lå instituttet i Home House på Portman Square hvor det ble flyttet fra i 1989 til nåværende beliggenhet.Instituttet ble rangert på førsteplass i Storbritannia for historie og kunsthistorie i The Guardians «University Guide» for 2011, og fikk dette bekreftet med hensyn til forskningskvalitet i «2014 Research Excellence Framework».Avisen The Independent har kalt instituttet «probably the most prestigious specialist college for the study of the history of art in the world.»Instituttet ble grunnlagt av kunstsamlerne Samuel Courtauld og Arthur Hamilton Lee sammen med kunsthistorikeren Robert Witt. Med årene er instituttet kjent for å ha utdannet kunsthistorikere som har blitt ledere i flere av verdens største kunstmuseer og -gallerier.


=== Alumni ===
Courtauld er spesielt kjent for å ha utdannet mange av lederne for kunstinstitusjoner, i et omfang som gjør at en snakker om «the Courtauld Mafia».Andre alumnier er:

Reyner Banham – kritiker
Graham W. J. Beal – direktør Detroit Institute of Arts (1999– )
Anita Brookner – forfatter og kunsthistoriker; vinner av Man Booker Prize for 1984
Thomas P. Campbell – direktør Metropolitan Museum of Art (2009– )
T. J. Clark – marxistisk kunsthistoriker
Anne d'Harnoncourt – direktør, Philadelphia Museum of Art (1982–2008)
Jeremy Deller – vinner av Turner Prize i 2004
Kaywin Feldman – direktør, Minneapolis Institute of Arts (2008– )
Andrew Graham-Dixon – kritiker
William M. Griswold – direktør, Cleveland Museum of Art (2014– )
Sumaya bint El Hassan – jordansk prinsesse
John Hayes – direktør, National Portrait Gallery (1974–94)
Michael Jacobs – reiseskribent
Mark Jones  – direktør, Victoria and Albert Museum (2001–11)
Narisa Levy av kongelige familie i Thailand
Neil MacGregor – direktør, National Gallery (1987–2002), British Museum (2002– )
Tim Marlow – kritiker
Oliver Millar – Surveyor of the Queen's Pictures
Nicholas Penny – direktør, National Gallery (2008–2015)
Griselda Pollock – feministisk kunsthistoriker
Vincent Price – skuespiller
Nicholas Serota – direktør, Tate (1988– )
Brian Sewell – kritiker
John Shearman – renessanse-kunsthistoriker
Iain Sinclair – forfatter
Jeff Wall – canadisk kunstner og kunsthistoriker
Lise M. Hetland- omdaterte Pantheon fra keiser Hadrian til Trajan


== Referanser ==


== Eksterne lenker ==
(en) Offisielt nettsted 
(en) Courtauld Institute of Art – kategori av bilder, video eller lyd på Commons